Persuni li qed jagħmlu l-programm tal-Caritas biex jirrijabilitaw ruħhom mill-vizzju tad-droga ddisinjaw il-kartollini tal-Milied li ser jintbaghtu mill-Prim Ministru. Uħud minnhom stqarrew li għall-ewwel ma riedux jidħlu f’din il-kompetizzjoni b’wieħed minnhom saħansitra qal li kien lest li joħroġ mill-programm basta ma jpinġix. Illum, it-tpinġija tiegħu se tkun fuq waħda mill-kartolini li l-Prim Ministru se jibgħat b’awgurju għall-festi. Ir-raġel li pinġa waħda mill-kartolini tal-Milied magħżula mill-Prim Ministru, iddeskriva l-Caritas bħala l-post li biddilu ħajtu. Huwa rrakkonta li wara 11-il sena ma jmissx id-droga, xahrejn ilu reġa’ ħabbat il-bieb tal-Caritas għall-għajnuna. Huwa qal li reġa daħal għal programm ta’ riabilitazzjoni mid-droga b’determinazzjoni akbar minn qatt qabel. Huwa stqarr li l-aktar mumenti iebsa fil-programm ta’ riabilitazzjoni huma l-bidu u t-tmiem speċjalment meta  wara  li jkun rnexxielha toħroġ mill-vizzju tkun trid tintegra lura fis-soċjetà. Fl-aħħar xahar dan ir-raġel kien fost 45 persuna li qatgħu mir-rutina tal-programm u pinġew sett ta’ kartolini tal-Milied għall-Uffiċċju tal-Prim Ministru. Uħud laqgħu din l-inizjattiva b’entużjażmu, waqt li oħrajn sabuha aktar bi tqila. Persuni li jaħdmu fix-xelter tal-Caritas stqarrew li inizjattivi bħal dawn jagħtu spinta lir-residenti biex jerġgħu jiksbu l-fiduċja fihom infushom. Il-Prim Ministru Joseph Muscat innota l-kuraġġ ta’ dawn il-persuni/ Qal li lil dawn nies jixtieq jarahom lura fis-soċjetà biex jħaddmu aktar it-talenti tagħhom. Mart il-Prim Ministru u c-chairperson tal-Fondazzjoni Marigold, Michelle Muscat qalet li s-sitt disinji magħżula se jkunu rrkantati. Is-sena li għaddiet il-kartolini kienu ddisnjati minn tfal bl-awtiżmu.